CELEX: 32019D0604
Language: et
Date: 2019-04-11 00:00:00
Title: Komisjoni rakendusotsus (EL) 2019/604, 11. aprill 2019, millega muudetakse otsuse 2010/472/EL I ja III lisa seoses Suurbritannia ja Põhja-Iiri Ühendkuningriigi ja teatavate Briti kroonile alluvate alade lisamisega selliste kolmandate riikide või nende osade loeteludesse, kust on lubatud liitu sisse tuua lammaste ja kitsede spermat, munarakke ja embrüoid (teatavaks tehtud numbri C(2019) 2838 all) (EMPs kohaldatav tekst)

12.4.2019   
               
               
                  ET
               
               
                  Euroopa Liidu Teataja
               
               
                  L 103/47
               
            
         KOMISJONI RAKENDUSOTSUS (EL) 2019/604,
         11. aprill 2019,
         millega muudetakse otsuse 2010/472/EL I ja III lisa seoses Suurbritannia ja Põhja-Iiri Ühendkuningriigi ja teatavate Briti kroonile alluvate alade lisamisega selliste kolmandate riikide või nende osade loeteludesse, kust on lubatud liitu sisse tuua lammaste ja kitsede spermat, munarakke ja embrüoid
         
            
               (teatavaks tehtud numbri C(2019) 2838 all)
            
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 13. juuli 1992. aasta direktiivi 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A (I) lisas osutatud ühenduse erieeskirjades sätestatud loomatervishoiu nõudeid, ning nende impordiks ühendusse, (1) eriti selle artikli 17 lõike 2 punkti b, artikli 17 lõiget 3, artikli 18 lõike 1 esimest taanet ning artikli 19 sissejuhatavat lauset ja punkti b,
         ning arvestades järgmist:
         
                     (1)
                  
                  
                     Ühendkuningriik esitas 29. märtsil 2017 Euroopa Liidu lepingu (ELi leping) artikli 50 kohase teate oma kavatsuse kohta liidust välja astuda. 22. märtsil 2019 võttis Euroopa Ülemkogu vastu otsuse (EL) 2019/476 (2) ELi lepingu artikli 50 lõike 3 kohase tähtaja pikendamise kohta kokkuleppel Ühendkuningriigiga. Kõnealuse otsuse kohaselt pikendatakse ELi lepingu artikli 50 lõikes 3 sätestatud tähtaega kuni 12. aprillini 2019, kui Ühendkuningriigi Parlamendi alamkoda ei kiida väljaastumislepingut heaks hiljemalt 29. märtsiks 2019. Kuna väljaastumislepingut ei ole 29. märtsiks 2019 heaks kiidetud, lõpetatakse liidu õiguse kohaldamine Ühendkuningriigi suhtes alates 13. aprillist 2019 (edaspidi „väljaastumise kuupäev“).
                  
               
                     (1)
                  
                  
                     Komisjoni otsuse 2010/472/EL (3) I lisas on esitatud loetelu kolmandatest riikide või nende osadest, kust liikmesriigid peavad lubama importida lammaste ja kitsede sperma saadetisi, ning otsuse III lisas on esitatud loetelu kolmandatest riikidest või nende osadest, kust liikmesriigid peavad lubama importida lammaste ja kitsede munarakkude ja embrüote saadetisi.
                  
               
                     (2)
                  
                  
                     Suurbritannia ja Põhja-Iiri Ühendkuningriik on esitanud vajalikud tagatised, et Suurbritannia ja Põhja-Iiri Ühendkuningriik ja teatavad Briti kroonile alluvad alad täidavad otsuses 2010/472/EL sätestatud nõudeid lammaste ja kitsede sperma, munarakkude ja embrüote saadetiste liitu sissetoomiseks alates väljaastumise kuupäevast, kohaldades liidu õigusakte esialgu veel vähemalt üheksa kuu jooksul.
                  
               
                     (3)
                  
                  
                     Võttes arvesse Suurbritannia ja Põhja-Iiri Ühendkuningriigi esitatud konkreetseid tagatisi ja selleks, et vältida asjatuid häireid kaubanduses pärast väljaastumise kuupäeva, tuleks Suurbritannia ja Põhja-Iiri Ühendkuningriik ja teatavad Briti kroonile alluvad alad kanda otsuse 2010/472/EL I ja III lisas esitatud selliste kolmandate riikide või nende osade loeteludesse, kust on lubatud liitu sisse tuua lammaste ja kitsede sperma, munarakkude ja embrüote saadetisi.
                  
               
                     (4)
                  
                  
                     Seepärast tuleks otsuse 2010/472/EL I ja III lisa vastavalt muuta.
                  
               
                     (5)
                  
                  
                     Käesolevat otsust tuleks kohaldada alates 13. aprillist 2019, välja arvatud juhul, kui liidu õigust kohaldatakse sel kuupäeval jätkuvalt Suurbritannia ja Põhja-Iiri Ühendkuningriigi suhtes ning Suurbritannia ja Põhja-Iiri Ühendkuningriigis.
                  
               
                     (6)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse 2010/472/EL I ja III lisa muudetakse vastavalt käesoleva otsuse lisale.
         
         
            Artikkel 2
            Käesolevat otsust kohaldatakse alates 13. aprillist 2019.
            Seda ei kohaldata siiski juhul, kui liidu õigust kohaldatakse sel kuupäeval jätkuvalt Suurbritannia ja Põhja-Iiri Ühendkuningriigi suhtes ning Suurbritannia ja Põhja-Iiri Ühendkuningriigis.
         
         
            Artikkel 3
            Käesolev otsus on adresseeritud liikmesriikidele.
         
         
            Brüssel, 11. aprill 2019
            
               
                  Komisjoni nimel
               
               
                  asepresident
               
               Jyrki KATAINEN
            
         
         
            (1)  EÜT L 268, 14.9.1992, lk 54.
         
            (2)  Euroopa Ülemkogu otsus (EL) 2019/476, tehtud kokkuleppel Ühendkuningriigiga, 22. märts 2019, millega pikendatakse ELi lepingu artikli 50 lõike 3 kohast tähtaega (ELT L 80 I, 22.3.2019, lk 1).
         
            (3)  Komisjoni 26. augusti 2010. aasta otsus 2010/472/EL lammaste ja kitsede sperma, munarakkude ja embrüote liitu importimise kohta (ELT L 228, 31.8.2010, lk 74).
      
      
         
            LISA
            Otsuse 2010/472/EL I ja III lisa muudetakse järgmiselt.
            
                        (1)
                     
                     
                        Otsuse 2010/472/EL I lisa tabelit muudetakse järgmiselt:
                        
                                    a)
                                 
                                 
                                    Tšiilit käsitleva kande järele lisatakse järgmised read:
                                    
                                                „GB
                                             
                                             
                                                Suurbritannia ja Põhja-Iiri Ühendkuningriik
                                             
                                             
                                                 
                                             
                                             
                                                 
                                             
                                          
                                                GG
                                             
                                             
                                                Guernsey“
                                             
                                             
                                                 
                                             
                                             
                                                 
                                             
                                          
                              
                                    b)
                                 
                                 
                                    Islandi käsitleva kande järele lisatakse järgmine rida:
                                    
                                                „JE
                                             
                                             
                                                Jersey“
                                             
                                             
                                                 
                                             
                                             
                                                 
                                             
                                          
                              
                  
                        (2)
                     
                     
                        Otsuse 2010/472/EL III lisa tabelit muudetakse järgmiselt:
                        
                                    a)
                                 
                                 
                                    Tšiilit käsitleva kande järele lisatakse järgmised read:
                                    
                                                „GB
                                             
                                             
                                                Suurbritannia ja Põhja-Iiri Ühendkuningriik
                                             
                                             
                                                 
                                             
                                             
                                                 
                                             
                                          
                                                GG
                                             
                                             
                                                Guernsey“
                                             
                                             
                                                 
                                             
                                             
                                                 
                                             
                                          
                              
                                    b)
                                 
                                 
                                    Islandi käsitleva kande järele lisatakse järgmine rida:
                                    
                                                „JE
                                             
                                             
                                                Jersey“